
AVIZ

asupra proiectului de Lege privind aprobarea Ordonanţei Guvernului nr.15/2017 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România
      
      În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere şi avizare asupra proiectului de Lege privind aprobarea Ordonanţei Guvernului nr.15/2017 pentru modificarea şi completarea Ordonanţei Guvernului nr.58/1998 privind organizarea şi desfăşurarea activităţii de turism în România, trimis cu adresa nr. PLx.509/2017 din 4 decembrie 2017. 
Senatul, in calitate de prima Camera sesizata, a adoptat initiativa legislativa in sedinta din 27 noiembrie 2017.

Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională.
Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din 13 februarie 2018.
Membrii Comisiei au examinat iniţiativa legislativă supusă avizării, expunerea de motive şi avizul Consiliului Legislativ.
În urma dezbaterilor, deputații prezenți la lucrări au hotărât, cu unanimitate de voturi, întocmirea unui aviz favorabil, cu amendamente admise in Anexa.
	PREŞEDINTE,
Marius Constantin BUDAI


Consilier parlamentar,
Radu Ciuperceanu
ANEXA 

AMENDAMENTE ADMISE

la Proiectul de lege privind aprobarea Ordonantei Guvernului nr.15/2017 pentru modificarea si completarea Ordonantei Guvernului nr.58/1998 privind organizarea si desfasurarea activitatii de turism in Romania.
	Nr.

crt.
	Forma OG 15/2017 cu modificarea si completarea OG 58/1998 
	Forma adoptată de Senat
	Amendamente
	Motivare

	1. 
	Art.2:

r)organizaţie de management al destinaţiei - entitate cu personalitate juridică, ce funcţionează prin asocierea, în temeiul Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, autorităţilor publice locale din componența destinației cu organizaţiile/federaţiile patronale din turism sau, după caz, cu reprezentanți ai mediului privat din turism, care asigură realizarea politicii de marketing, în conformitate cu dispoziţiile legale în domeniu în vigoare, şi gestionarea coordonată a componentelor destinaţiei în scopul dezvoltării şi valorificării potenţialului turistic al destinaţiei. Pot adera în calitate de membru asociat şi alte entităţi relevante, cum ar fi asociații de promovare, asociații profesionale, administratori ai ariilor protejate, mediu academic şi de formare profesională în turism şi alții asemenea;

	1.La articolul unic punctul 1, articolul 2, litera r) se modifica si va avea urmatorul cuprins: 

r) organizaţiile de management al destinaţiilor - entitate cu personalitate juridică, care se înfiinţează prin asocierea autorităţiilor publice locale din componenţa destinaţiei, pe de o parte, cu organizaţiile/federaţiile patronale din turism, sau, după caz, cu reprezentanţi ai mediului privat din turism, precum şi cu, camerele de comerţ din componenţa destinaţiei, pe de altă parte, care asigură realizarea politicii de marketing, în conformitate cu dispoziţiile legale în domeniu, în vigoare, cercetare și dezvoltarea sistemelor și instrumentelor de management al destinației şi gestionarea coordonată a componentelor destinaţiei în scopul dezvoltării şi valorificării potenţialului turistic al destinaţiei. Pot adera în calitate de membru asociat şi alte entităţi relevante, cum ar fi, asociaţii de promovare, asociaţii profesionale, administratori ai ariilor protejate, unități și instituții de cercetare – dezvoltare, mediu academic şi de formare profesională în turism şi alţii asemenea. Asocierea se realizează în temeiul Ordonanţei Guvernului nr. 26/2000, cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;


	1.La articolul 2, litera r) se modifică și va avea urmatorul cuprins:

r)  organizaţiile de management al destinaţiilor - entitate cu personalitate juridică, care se înfiinţează prin asocierea autorităţiilor publice locale din componenţa destinaţiei, cu organizaţiile/federaţiile patronale din turism, sau, după caz, cu reprezentanţi ai mediului privat din turism, care asigură realizarea politicii de marketing, în conformitate cu dispoziţiile legale în domeniu, în vigoare, cercetarea și dezvoltarea sistemelor și instrumentelor de management al destinației şi gestionarea coordonată a componentelor destinaţiei în scopul dezvoltării şi valorificării potenţialului turistic al destinaţiei. Pot adera în calitate de membru asociat şi alte entităţi relevante, cum ar fi, asociaţii de promovare, asociaţii profesionale, administratori ai ariilor protejate, unități și instituții de cercetare – dezvoltare, mediu academic şi de formare profesională în turism, camerele de comerţ care funcționează pe teritoriul destinației turistice şi alţii asemenea entități care sunt organizate și funcționează potrivit legii pe teritoriul destinației turistice. Asocierea se realizează în temeiul Ordonanţei Guvernului nr. 26/2000, cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
Deputat: Mircea Dobre

	Redefinirea definitiilor

	
	
	2.  La articolul 20, dupa litera h) se introduce o noua litera, lit. i), cu urmatorul cuprins:

i) prin hotărâre a autorităților deliberative ale administrației publice locale se pot aloca sume din bugetul local pentru finanțarea activității de management al destinației, cu respectarea legislației în vigoare.


	2.La articolul 20, litera i) se modifică și va avea urmatorul cuprins:                                                                                   

i) să asigure sursele de finanţare necesare funcţionării OMD, cel puţin din taxele speciale instituite în temeiul prevederilor art. 484 din Legea nr. 227/2015 privind Codul fiscal, cu modificările şi completările ulterioare.
Deputat: Mircea Dobre

	Autoritatile de management sa asigure surse de finantare functionarii OMD

	3.
	Art.22

(1)Autoritatea Naţională pentru Turism*) elaborează Strategia de dezvoltare a turismului pe termen mediu şi lung, Programul multianual de marketing şi promovare turistică şi Programul multianual de dezvoltare a destinaţiilor, formelor şi produselor turistice.

(2)Strategia şi programele prevăzute la alin. (1) se finanţează din bugetul de stat, prin bugetul Autorităţii Naţionale pentru Turism*), şi se aprobă prin hotărâre a Guvernului.


	
	La articolul 22, după alineatul (2) se introduce un nou alineat, alineatul (3), cu următorul cuprins:

(3) Normativele de cheltuieli pentru acțiunile din Programul multianual de marketing şi promovare turistică şi Programul multianual de dezvoltare a destinaţiilor, formelor şi produselor turistice, se aprobă prin hotărâre a Guvernului, la propunerea Ministerului Turismului.
Deputat: Mircea Dobre

	

	4.
	
	
	În cuprinsul Ordonanței Guvernului nr.58/1998, denumirea „Autoritatea Națională pentru Turism” se va înlocui cu „Ministerul Turismului” iar denumirea „ordinul președintelui Autorității Naționale pentru Turism” se va înlocui cu „ordinul ministrului”
Deputat: Mircea Dobre

	Corelare


